Z A P I S N I K
29. sjednice Vijeća Gradske četvrti Podsljeme,
održane 31. listopada 2023., u sjedištu Gradske četvrti Podsljeme, u Zagrebu, Šestinski trg 10 s početkom u 7,30 sati


NAZOČNI ČLANOVI VIJEĆA:
[bookmark: _Hlk96100843]Krešimir Kompesak, Pero Semren, Ivan Laco,  Luka Maloča, Anita Matković, Tihomir Milovac, Reana Senjković-Svrčić, Damir Pavlek, Drago Boras, Snježana Punjek i Ana Večerin Novaković.

OSTALI NAZOČNI: Goran Rogić - GU za mjesnu samoupravu, civilnu zaštitu i sigurnost
                                   Mirjana Štengl – predsjednica MO Gračani
                                                                  
Predsjedava: Krešimir Kompesak, predsjednik Vijeća.
Predsjednik konstatira da je prisutno svih 11 članova Vijeća, što znači da Vijeće može pravovaljano odlučivati, te otvara 29. sjednicu Vijeća Gradske četvrti Podsljeme.
	Predsjednik Vijeća otvara raspravu o zapisniku 28. sjednice. Bez rasprave, jednoglasno je usvojen zapisnik 28. sjednice.

Na prijedlog predsjednika Vijeće jednoglasno utvrđuje slijedeći:

DNEVNI RED:

[bookmark: _Hlk151737242]1.  Plan potreba za aktivnostima, programima i projektima unapređenja kvalitete 
     života u 2024.– donošenje zaključka

2.  Prijedlog Izmjene Načela o unutarnjem ustrojstvu i načinu rada u gradskim upravnim 
     tijelima – davanje mišljenja

3.  Prijedlog izmjena Programa građenja komunalne infrastrukture na području Grada 
     Zagreba u 2023.  – davanje mišljenja

4.  Prijedlog izmjena Programa održavanja javnih prometnih površina, građevina i 
     uređaja javne namjene, javne rasvjete te izvanrednog održavanja nerazvrstanih 
     cesta na području Grada Zagreba u 2023. – davanje mišljenja

5.  Prijedlog Odluke o izradi izmjena i dopuna Generalnog urbanističkog plana Grada 
     Zagreba – davanje mišljenja

[bookmark: _Hlk117695356]6.  Priprema prijedloga Programa građenja komunalne infrastrukture na području 
     Grada Zagreba u 2024. godini i prijedloga Programa održavanja javnih prometnih 
     površina, građevina i uređaja javne namjene, javne rasvjete te izvanrednog 
     održavanja nerazvrstanih cesta na području Grada Zagreba u 2024. 
     – davanje  prijedloga

7.  Zaključak VMO Gračani – tramvajska infrastruktura na području Gračana 
     - donošenje zaključka

8.  Pitanja, prijedlozi i obavijesti
Ad 1. Plan potreba za aktivnostima, programima i projektima unapređenja kvalitete 
života u 2024.

Predsjednik Vijeća objašnjava kako je po novom Vijećima gradskih četvrti i Vijećima mjesnih odbora dana mogućnost da samostalno osiguraju sredstva za Plan potreba za aktivnostima, programima i projektima unapređenja kvalitete života građana. 
Namjera je da navedeni planovi zažive od 1. siječnja 2024., a sada je potrebno donijeti očitovanje o osiguranju takve pozicije unutar Financijskog plana za 2024. Detaljnije upute i pregled aktivnosti koja će se moći provoditi kroz takve planove, naknadno će pripremiti Gradski ured za mjesnu samoupravu, promet, civilnu zaštitu i sigurnost.  

Drago Boras smatra kako je potrebno budući da u drugim dijelovima grada postoje i neki drugi sadržaji za stariju populaciju poput boćališta ili prostorija za druženje starijih stanovnika.
Predsjednik Vijeća odgovara kako i na području Podsljemena djeluju razne udruge sa sličnim sadržajima, pa i udruge umirovljenika koje aktivno koriste prostorije mjesne samouprave za svoje aktivnosti. Uz to tu su i razne kulturne sekcije, sportske sekcije, kao i škole stranih jezika.


Bez  daljnje rasprave, Vijeće jednoglasno donosi odluku da se za ovu namjenu predvidi maksimalan iznos od 20.000,00 €.


Ad 2.  Prijedlog Izmjene Načela o unutarnjem ustrojstvu i načinu rada u gradskim upravnim tijelima 

Predsjednik Vijeća ističe kako su prijedlog ove Odluke svi članovi dobili u materijalima za sjednicu. Radi se isključivo o ukidanju dijela dežurstva utorkom i četvrtkom određenih tijela Gradske uprave, zbog slabog ili nikakvog interesa.


Bez rasprave, Vijeće jednoglasno daje pozitivno mišljenje.



Ad 3. Prijedlog izmjena Programa građenja komunalne infrastrukture na području Grada Zagreba u 2023.  

Predsjednik Vijeća ističe kako su prijedlog izmjena Programa svi članovi dobili u materijalima za sjednicu. Prema dobivenim informacijama, projekt rotora Gračanska cesta-Bliznec je u završnoj fazi izrade i koordinirat će se sa rekonstrukcijom Markuševečke ceste od ulice Bliznec do ulice Klinovec.

Također, rekonstrukcija okretišta Mihaljevac planirana je za iduću godinu.

Bez daljnje rasprave, Vijeće jednoglasno donosi:



Z A K LJ U Č A K

o davanju mišljenja na Prijedlog izmjena Programa građenja 
komunalne infrastrukture na području Grada Zagreba u 2023.

	1.
	Vijeće Gradske četvrti Podsljeme daje pozitivno mišljenje na Prijedlog izmjena Programa građenja komunalne infrastrukture na području Grada Zagreba u 2023.


	2.
	Ovaj će zaključak biti upućen Gradskom uredu za obnovu, izgradnju, prostorno uređenje, graditeljstvo, komunalne poslove i promet – Sektoru za pravne i financijske poslove.



Ad 4.  Prijedlog izmjena Programa održavanja javnih prometnih površina, građevina i 
uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

Predsjednik Vijeća ističe kako su prijedlog izmjena Programa svi članovi dobili u materijalima za sjednicu. Program je korigiran u dijelu koji nije izvršen u ovoj godini.

Bez daljnje rasprave, Vijeće jednoglasno donosi:


Z A K LJ U Č A K

o davanju mišljenja na Prijedlog izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

	1.
	Vijeće Gradske četvrti Podsljeme daje pozitivno mišljenje na Prijedlog izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.


	2.
	Ovaj će zaključak biti upućen Gradskom uredu za obnovu, izgradnju, prostorno uređenje, graditeljstvo, komunalne poslove i promet – Sektoru za pravne i financijske poslove.




Ad 5.  Prijedlog Odluke o izradi izmjena i dopuna Generalnog urbanističkog plana Grada Zagreba

Predsjednik Vijeća ističe kako su materijale svi dobili sa pozivom za sjednicu. 

Bez rasprave, Vijeće jednoglasno daje pozitivno mišljenje.


Ad 6.  Priprema prijedloga Programa građenja komunalne infrastrukture na području 
Grada Zagreba u 2024. godini i prijedloga Programa održavanja javnih prometnih 
površina, građevina i uređaja javne namjene, javne rasvjete te izvanrednog 
održavanja nerazvrstanih cesta na području Grada Zagreba u 2024. 


Predsjednik Vijeća ističe kako se neki projekti vode već duže vrijeme kroz ovaj Program, ali zapinju na rješavanju imovinsko-pravnih odnosa. Stoga smatra kako treba nastaviti sa realizacijom projekata koji su u tijeku, a dodati još ono što je traženo od strane mjesnih odbora, kako bi nadležni gradski ured izvidio mogućnost realizacije traženog.

Bez daljnje rasprave, Vijeće jednoglasno usvaja slijedeću listu potreba:

- prioriteti Gradske četvrti Podsljeme za Program građenja komunalne infrastrukture, rekonstrukcije nerazvrstanih cesta te izvanredno održavanje nerazvrstanih cesta:

1. Raskrižje Gračanska cesta-Bliznec – izgradnja kružnog toka kroz program investicijskog održavanja nerazvrstanih cesta
2. Markuševečka cesta, od Blizneca do ulice Klinovec – izvanredno održavanje kolnika sa rekonstrukcijom raskrižja sa ulicama Jazbina i Črna voda
3. Trg sv. Šimuna (i pripadajuće spojne ulice) – rekonstrukcija Trga sv. Šimuna i pripadajućih spojnih ulica sa novim prometnim rješenjem. Projekt je financiralo Vijeće Gradske četvrti Podsljeme, u postupku je projekt izmjena i dopuna građevinske dozvole.
4. Gračansko dolje - izgradnja jednostranog nogostupa 
5. Podrebernica i Kalabarovo vrelo – rekonstrukcija ulica i prilaza školi
6. Bitorajska ulica – rekonstrukcija ulice s potpornim zidom i izgradnjom produžetka do Lovćenske ulice
7. Deščevec – izgradnja jednostranog nogostupa
8. Ulica Vida Ročića – izgradnja nogostupa na dijelu ulice
9. Ulica Dedići – projekt izgradnje nogostupa u preostalom dijelu ulice
10. Prilaz Kraljičinom zdencu – rekonstrukcija ulice sa gradnjom nogostupa
11. Mlinovi kod kbr. 86 – rekonstrukcija dijela ulice sa dogradnjom nogostupa
12. Bidrovečka cesta – nastavak projekta za gradnju nogostupa u etapama
13. Sjevernjak 1-14 – nastavak projekta proširenje ceste sa izgradnjom jednostranog nogostupa u svrhu sigurnosti pješaka. Projekt treba povezati sa projektom rekonstrukcije ulice Gračanski Ribnjak sa dogradnjom nogostupa
14. Kosinci od kbr. 14-21 – projekt izgradnje ceste (trenutno makadamski put)
15. Tunel Gračani – rekonstrukcija tunela koji je u derutnom stanju i obnova pješačke staze prema objektu stare donje postaje žičare


- prioriteti Gradske četvrti Podsljeme za Program građenja, rekonstrukciju ili sanaciju javnih površina, građevina i uređaja javne namjene, groblja i javne rasvjete: 

1. Nastavak projekta uređivanja javne površine-trga na Šestinskom trgu, k.č.br. 1706, 1707 i 1708, sve k.o. Šestine.
2. Izgradnja javnih zdenaca:
· dječje igralište kod Tunela
· ulaz u Park šumu Dotrščina
3. Dogradnja javne rasvjete u ulici Štefanovec – odvojak 104 G-J
4. Dogradnja javne rasvjete u ulici Miholići – odvojak kod kbr. 24C
5. Sanacija rasvjete na sportskom igralištu Isce 15
6. Zamjena javne rasvjete LED rasvjetom u Ulici Vida Ročića, Markuševečki Popovec i Vidovec.


Ad 7.  Zaključak VMO Gračani – tramvajska infrastruktura na području Gračana 

Predsjednik Vijeća ističe kako je VMO Gračani donio Zaključak na svojoj sjednici, kojim se traži kompletna i sveobuhvatna sanacija tramvajske pruge linije br. 15 po europskim standardima te su isti uputili Vijeću Gradske četvrti Podsljeme.

Luka Maloča smatra kako od nadležnih treba ponovo zatražiti rješenje za kritičnih 50 metara pruge (od Gračanskih stuba prema istoku), budući da je prijedlog VMO Gračani za rekonstrukciju cijele pruge preskup i ne realan.

Predsjednik Vijeća slaže se s Lukom Maločom i takvim prijedlogom.

Mirjana Štengl (VMO Gračani) smatra kako se treba napraviti cjeloviti projekt ozbiljne rekonstrukcije pruge, obzirom na probleme koji su se pojavili kod zadnje obnove.
Luka Maloča smatra kako se treba fokusirati na problematični dio, a ne na kompletnu dionicu jer je to ne realno.

Nakon kraće rasprave, Vijeće jednoglasno donosi zaključak kojim će se tražiti sanacija (rekonstrukcija) tramvajske pruge na dionici od Gračanskog Mihaljevca prema istoku u dužini od cca 50 metara.

Ad 8.  Pitanja, prijedlozi i obavijesti

Luka Maloča ističe prometne probleme stanovnika ulica Šušnjevec i Trnčevićev put.

Predsjednik Vijeća odgovara kako je ponovo obavio očevid i sa Sektorom za promet i predstavnicima ViO-a te se traže adekvatna rješenja na zadovoljstvo stanovnika. 


Sjednica je završena u 8:30 sati.


Zapisnik vodio:
Goran Rogić




									Predsjednik 
								  Vijeća Gradske četvrti
									Podsljeme

								     Krešimir Kompesak
[bookmark: _Hlk104212074]KLASA: 024-08/23-002/255
URBROJ: 251-13-11-2/002-23-2
Zagreb, 31. listopada 2023.








Privitak:
- izvješće o glasanju na sjednici


	Izvješće o glasanju na sjednici

	
	
	
	
	
	
	
	

	Članovi Vijeća
	Točka 1.
	Točka 2.
	Točka 3.
	Točka 4.
	Točka 5.
	Točka 6.
	Točka 7.

	KREŠIMIR KOMPESAK
	+
	+
	+
	+
	+
	+
	+

	PERO SEMREN
	+
	+
	+
	+
	+
	+
	+

	DRAGO BORAS
	+
	+
	+
	+
	+
	+
	+

	IVAN LACO
	+
	+
	+
	+
	+
	+
	+

	LUKA MALOČA
	+
	+
	+
	+
	+
	+
	+

	ANITA MATKOVIĆ
	+
	+
	+
	+
	+
	+
	+

	TIHOMIR MILOVAC
	+
	+
	+
	+
	+
	+
	+

	DAMIR PAVLEK
	+
	+
	+
	+
	+
	+
	+

	SNJEŽANA PUNJEK
	+
	+
	+
	+
	+
	+
	+

	REANA SENJKOVIĆ-SVRČIĆ
	+
	+
	+
	+
	+
	+
	+

	ANA VEČERIN NOVAKOVIĆ
	+
	+
	+
	+
	+
	+
	+

	    NIJE PRISUTAN= prekrižiti ime

